钦定古今图书集成/理学汇编/学行典/第187卷 > 庞天祐
## 钦定古今图书集成/理学汇编/学行典/第187卷 > 庞天祐

按《宋史孝义传》：“庞天祐，江陵人。以经籍教授里中。父
疾，天祐割服肉食之。疾愈，又复病目丧明，天祐号泣
祈天舐之。父年八十馀，大中祥符四年卒，天祐负土
封坟，结庐其侧，昼夜号不绝声。知府陈尧咨亲往致
奠，上其事，诏旌表门闾。天祐家无儋石储，居委巷中，
尧咨为徙里门之右，筑阙表之。”